Recela 51 : Ishibe (gweta)

Recela 51 : Ishibe ~ 石部 (JA)

Recela 51 : Ishibe ( niponavon 石部 ) tir alub-san-toleafa gweta ke sposaf gwetak vergumveltkiraf gu 53 recela ke Tōkaidō vawa ( 東海道五十三次之内, Tōkaidō Gojūsan-tsugi no uchi ), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo ( re Tokyo ) tiso kelu ke Shogun patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta ( Ukiyo-e tazuk ) tir lumkirafa gu 37 × 25 cm- ( ton Oban breviz ). Tir alub-san-taneafa ke enk ise va greelt koe Ishibe kaatoer.

 Greelt ke Ishibe 
Recela ke Ishibe ( niponavon 石部宿 ) koe re Kōnan widava ke Shiga winka tigiyir.

Gweta ke Hiroshige va toloya koyasa lospa koe recela nedir. Abdueon, toloy sutaf koyasik gamion vajayan blaganyeson illanid. Toleafa lospa dem mon sanoy olkik lokiewon vagekiraf is lobagon koyas vangavemer abdida di mallanir.

Kadimeon, zolonafe ledungxe fenkupuyune vane divexo jupar da sinyona tegira zo rokozwid : okolxe is voltaxe ikz-.

Koe radimefa azenta, gazdabra va lo omaxo wale meftava besar. Hiroshige
kan yon opelaf faltaf zidaf tutigaks volar.

 Dere rupec 

 Stragela 

|style="vertical-align: top;"|

|}

Recela 51 : Ishibe (gweta)
Recela 51 : Ishibe  gweta)
Recela 51 : Ishibe (gweta)